915.120

Disposiziuns executivas tar la lescha da meglieraziun dal chantun Grischun

dals 25-11-2003 (versiun dals 01-01-2016)

sa basond sin l'art. 43 da l'ordinaziun executiva tar la lescha da meglieraziun dals 19 da november 19801)

relaschada da la regenza ils 25 da november 2003

1. Contribuziuns d'investiziun a meglieraziuns

1.1. PAJAMENTS DA CONTRIBUZIUNS A MESIRAS COMMUNABLAS2)

Decisiun da princip

Art.  1 1 La regenza po prender ina decisiun da princip sa basond sin ina disposiziun da princip da l'uffizi federal u sin ina cunvegna da prestaziun tar ina meglieraziun.

2 Ella   garantescha   là   ils   pajaments   da   contribuziuns   tenor   il   princip   e   decida definitivamain davart la participaziun maximala dal chantun.

Cumpetenza

Art.  2 1 En   il   rom   da   la   decisiun   da   princip   prendida   da   la   regenza   è   il   departament cumpetent per l'execuziun e per las garanzias da las contribuziuns per las singulas etappas da meglieraziuns, e quai independentamain da l'import da las contribuziuns.

2 El collia cundiziuns e pretensiuns a las garanzias da contribuziun.

Art.  3 *

…

1) DG 915.110 2) CS 913.1, art. 11 * tabellas da las modificaziuns a la fin dal relasch

1

915.120

Termin anticipà per cumenzar cun las lavurs da construcziun

Art.  3a * 1 Sche la decisiun davart la garanzia da contribuziuns – per reparar donns da malaura u per exequir lavurs preparatoricas che vegnan fatgas en connex cun auters projects da construcziun surordinads – na po excepziunalmain betg vegnir prendida ordavant, po vegnir permess in termin anticipà per cumenzar cun las lavurs da construcziun.

2 Quai decida l'instanza ch'è cumpetenta per garantir la contribuziun.

1.2. PAJAMENTS DA CONTRIBUZIUNS A MESIRAS DA MANASCHIS SINGULS3)

Cumpetenza

Art.  4 1 Il departament decida, sin fundament dals imports da contribuziun pauschalisads per   edifizis   agriculs   e   per   edifizis   agriculs   da   construcziun   auta   orientads   ad   in project, sch'in project vegn sustegnì u betg.

2 El è cumpetent per l'execuziun e per las garanzias da contribuziun per edifizis agriculs e per edifizis agriculs da construcziun auta, e quai independentamain da l'import   da   las   contribuziuns,   sch'i   vegnan   concedidas   mo   las   contribuziuns chantunalas premissas tenor l'artitgel 20 da l'ordinaziun davart las meglieraziuns da structura4).

3 Davart in eventual import libramain disponibel fin al stgalim suprem previs per la concessiun   da   contribuziuns   dal   chantun5)  da   30   pertschient   po   il   departament disponer mo en il rom da las DEtLFC6).

2. Fond da meglieraziun

Ovras simplas

Art.  5 1 Sco ovras simplas en il senn da la lescha da meglieraziun valan spezialmain:

a)

mesiras per proteger il terren productiv u construcziuns autas agriculas cunter devastaziun u cunter destrucziun tras eveniments da la natira;

reparaziun   u   reconstrucziun   da   cultira   sco   er   d'edifizis   e   da   stabiliments agriculs devastads u destruids tras eveniments da la natira;

edifizis, construcziuns autas e stabiliments agriculs;

mesiras per mantegnair la productivitad potenziala;

mesiras per levgiar la cultivaziun;

procuraziun   da   la   basa   e   retschertgas   en   connex   cun   meglieraziuns   da structura.

b)

c)

d)

e)

f)

3) CS 913.1, art. 2 4) CS 913.1 5) DG 915.100, art. 49 6) DG 710.110

2

915.120

Art.  6 Persunas cun dretg da contribuziuns 1 Contribuziuns pon vegnir pajadas a persunas natiralas e giuridicas.

Premissas per survegnir contribuziuns

Art.  7 1 Las   contribuziuns   vegnan   pajadas   per   regla   mo   ad   ovras,   per   las   qualas   n'èn vegnidas pajadas naginas contribuziuns ordinarias.

Import da las contribuziuns

Art.  8 1 La contribuziun importa per regla maximalmain 50 pertschient dals custs.

2 En   cas   excepziunals   motivads   po   vegnir   pajada   ina   contribuziun   da   fin   100 pertschient dals custs.

3 Las   contribuziuns   vegnan   fixadas   da   la   regenza   resguardond   las   relaziuns economicas da la petenta u dal petent.

Dumonda

Art.  9 1 La   dumonda   da   contribuziun   sto   vegnir   inoltrada   avant   il   cumenzament   da   las lavurs cun ils documents necessaris a l'uffizi d'agricultura e da geoinfurmaziun. * 2 Per lavurs gia exequidas na vegnan pajadas naginas contribuziuns.

Pajament

Art.  10 1 Contribuziuns   garantidas   vegnan   pajadas   suenter   la   finiziun   da   las   lavurs.   Tar lavurs a lung termin pon vegnir fatgs pajaments parzials.

3. Ulteriuras disposiziuns *

Indrizs dal traffic betg motorisà

Art.  10a * 1 Adattaziuns e transfurmaziuns d'indrizs dal traffic betg motorisà che vegnan fatgas en   il   rom   da   projects   da   meglieraziun   communabels,   pon   vegnir   realisadas   cun l'approvaziun dal project d'exposiziun.

4. Disposiziuns finalas *

Art.  11 1 Questas disposiziuns executivas entran en vigur il 1. da schaner 2004.

Entrada en vigur

3

915.120

Tabella da las modificaziuns - tenor conclus

Conclus 25-11-2003 24-10-2006 27-10-2009 27-10-2009 27-10-2009 27-10-2009 30-06-2015

Entrada en vigur 01-01-2004 01-01-2007 01-11-2009 01-11-2009 01-11-2009 01-11-2009 01-01-2016

Element relasch Art. 9 al. 1 Art. 3a Titel 3.

Art. 10a Titel 4.

Art. 3

Modificaziun emprima versiun midada integraziun integraziun integraziun midada aboliziun

Publicaziun en la CUL - 2006, 4303 - - - - 2015-021

4

915.120

Tabella da las modificaziuns - tenor element

Element relasch Art. 3 Art. 3a Art. 9 al. 1 Titel 3.

Art. 10a Titel 4.

Conclus 25-11-2003 30-06-2015 27-10-2009 24-10-2006 27-10-2009 27-10-2009 27-10-2009

Entrada en vigur 01-01-2004 01-01-2016 01-11-2009 01-01-2007 01-11-2009 01-11-2009 01-11-2009

Modificaziun emprima versiun aboliziun integraziun midada integraziun integraziun midada

Publicaziun en la CUL - 2015-021 - 2006, 4303 - - 
5